Hart van die Huis: Nie volgens plan
Siestog, hoop Makayla en Matthew is gou weer op die been. Ek stem saam met jou, vat 'n breektyd. Ons is in dieselfde bootjie dat ons elke liewe dag uitgaan vir sport/groep, en dit raak regtig uitputtend. Ek is so bly dit is einde van die termyn sodat die buitemuurs darem stop vir twee weke.
Aangesien ons net 2 ure 'n oggend werk, sal ons nog aangaan met skoolwerk.
15 Mar 2016, 07:41:00 Onderrig net in Engels is outyds | Netwerk24
Deur Dr. Pieter Mulder, Potchefstroom 05 Februarie 2019 18:18
In die hoofartikel (04.02) kritiseer Beeld die Universiteit van Pretoria tereg oor sy kortsigtige besluit om Afrikaans finaal as onderrigtaal uit te faseer.
Volgens Tuks word dit gedoen om die universiteit ’n voorste internasionale instelling te maak. Die Tuks-base glo dit is die moderne manier en dat hul denke ver voor is.
Feite bewys dat dit outydse denke is en dat hulle uit voeling met die voorste internasionale denke hieroor is.
Gaan lees die Verenigde Nasies se “Unesco Guidelines on Language and Education”, waarin drie onderwysbeginsels uitgestippel word.
Die eerste beginsel handel oor die belangrikheid van moedertaal-onderwys soos internasionale navorsing bewys het. Die Chinese land op die maan met moedertaalonderrig tot op universiteitsvlak.
As Tuks bekommerd is dat dit nie die Suid-Afrikaanse situasie aanpak nie, moet die base Kath­leen Heugh, bekende taal- en onderwyskenner voorheen van die Universiteit van Kaapstad, se “The Case Against Bilingual and Multilingual Education in South Africa” lees.
Neville Alexander, voormalige Robbeneiland- politieke gevangene en taalkenner, het gewaarsku teen presies wat Tuks voorstaan. Volgens Alexander gaan so ’n beleid van Engels alleen 80% van alle Suid-Afrikaners tot permanente middelmatigheid en eintlik tweedeklasburgerskap verdoem.
Natuurlik is Engels belangrik en ondersteun ek ten sterkste dat dit aangeleer moet word. Unesco se tweede beginsel bewys egter dat veeltaligheid slegs suksesvol aangeleer kan word op ’n aanvanklike basis van goeie moedertaalonderrig. Dit is hoekom studente wat hul onderrig in Afrikaans ontvang het, so goed in die buiteland en in Suid-Afrika ook in Engels vaar.
Ongelukkig is my voorspelling dat Tuks hiermee nie ’n voorste internasionale instelling gaan word nie – inteendeel. Bêre my brief vir tien jaar en bewys my dan in belang van Suid-Afrika verkeerd.
Meer oor: Afrikaans | Potchefstroom | Mystem | Brief
Die VF Plus moet sê oor selfbeskikking
Nostalgiese herinneringe aan Tukkie-ervarings